| Belindžamasangl. *Bellingham* |
| --- |
| *Belindžamo tiltas* |
|  |
| 

BelindžamasBelindžamas

55°8′42″ š. pl. 2°15′14″ v. ilg.﻿ / ﻿55.14500°š. pl. 2.25389°r. ilg.﻿ / 55.14500; 2.25389﻿ (Belindžamas)Koordinatės: 55°8′42″ š. pl. 2°15′14″ v. ilg.﻿ / ﻿55.14500°š. pl. 2.25389°r. ilg.﻿ / 55.14500; 2.25389﻿ (Belindžamas) |
|  |
| Laiko juosta: (UTC+0)------ vasaros: (UTC+1) |
|  |
| **Valstybė** | Jungtinės Karalystės vėliava Jungtinė Karalystė |
| **Šalis** | Anglija Anglija |
| **Grafystė** | Nortumberlandas |
| **Regionas** | Šiaurės Rytų Anglija |
|  |
| **Gyventojų** () | 1 227  |
|  |
| **Pašto kodas** | NE48 |
|  |
| **Kirčiavimas** | Bèlindžamas |

**Belindžamas** (angl. *Bellingham*) – kaimas Nortumberlande, į šiaurės vakarus nuo Niukaslo prie Taino. Kaimas yra Heršo upelio ir Šiaurės Taino upės santakoje.

Ypatybės
--------

Iki 1966 m. Belindžamas turėjo geležinkelio stotį. Nuotrauka daryta 1962 m.
Belindžamas žymus tuo, jog yra viena iš „Pennine Way" nacionalinio pažintinio tako sustojimo vietų. Netoli kaimo yra Heršo krioklys.

„Hexham Courant" – vietinis kaimo laikraštis. Taip pat Belindžame yra 18-kos duobučių golfo aikštynas, įkurtas 1893 m.

Belindžame yra įkurtas Belindžamo paveldo centras, kuriame eksponuojamos nuolatinės parodos apie pro Belindžamą ėjusią „Border Counties Railway" geležinkelio liniją, plėšikus, siautusius palei Anglijos-Škotijos pasienį, kalnakasybą, ūkininkavimą, taip pat eksponuojami vietinio fotografo V P Koljerio darbai bei atkurta „Stannersburn" kalvė, veikusi nuo pat 1830 m. iki 1970 m. Taip pat centre yra sukauptas archyvas apie vietines šeimas. Čia taip pat rengiamos specialios parodos, turinčios istorinę ir meninę reikšmę, vyksta poetų, pasakotojų, muzikantų ir šokėjų pasirodymai.

Šv. Katberto bažnyčia
---------------------

XIII a. pastatyta Šv. Katberto bažnyčia yra įtraukta į Jungtinės Karalystės paveldo I laipsnio sąrašą. Bažnyčia dėl savo akmeninio barelio skliauto, kuris dengia centrinę navą ir pietinį transeptą, yra dažnai apibūdinama kaip „beveik unikali Anglijoje". Benediktinų vienuolis Reginaldas iš Daramo, gyvenęs XII a. aprašė tris Šv. Katberto stebuklus, įvykusius Belindžame.

Šalia bažnyčios yra Šv. Katberto šulinys.

Nuo 1735 m. Belindžamo parapijos pastoriai buvo globojami „Grinvičo ligoninės" valdytojų. Valdytojai nusprendė, jog pastoriai privalo būti Oksfordo arba Kembridžo universitetų absolventai ir karinių jūrų pajėgų kapelionai.

Žymūs pastatai
--------------

Belindžamo tiltas, pastatytas 1834 m. taip pat yra įtrauktas į Jungtinės karalystės paveldo sąrašą. Tiltas kerta Šiaurės Tainą.

Netoli Belindžamo esančiame „Hole" ūkyje yra XVI a. „Hole Bastle" – įtvirtintas ūkinis pastatas, skirtas apsiginti nuo pasienio plėšikų.

Sportas
-------

Kaimo futbolo komanda varžosi Tainsaido mėgėjų lygos pirmajame divizione.

Šaltiniai
---------

1. ↑  Hareshaw Linn
2. ↑  Bellingham Golf Club. History Archyvuota kopija 2020-02-17 iš Wayback Machine projekto.
3. ↑  Bellingham Heritage Centre
4. ↑  „Church of St Cuthbert". Nuoroda tikrinta 2020-08-20.
5. ↑  Tomlinson, W W, 1888. Comprehensive Guide to Northumberland
6. ↑  „St Cuthbert's Well". Nuoroda tikrinta 2020-08-20.
7. ↑  „Bellingham Bridge". Nuoroda tikrinta 2020-08-20.
8. ↑  „North Tyne - Bellingham Bridge". Bridges on the Tyne. Nuoroda tikrinta 2020-08-20.
9. ↑  „Hole Bastle, 20 Yards North of Hole Farmhouse". Nuoroda tikrinta 2020-08-20.
10. ↑  Tyneside Amateur League Division One: League Table Archyvuota kopija 2012-03-14 iš Wayback Machine projekto.